Ανάλυση της υφιστάμενης δομής &amp; λειτουργίας των αστικών ΚΤΕΛ και προοπτικές εν όψει της πλήρους εφαρμογής του Ε.Κ. 1370/2007 το 2020
Creators: name: Λοντόρφος, Βασίλειος Ιωάννη
Publisher: name: Aristotle University of Thessaloniki
Year: 2016
Subjects: Αστικά ΚΤΕΛ
Δομή και λειτουργία Ευρωπαϊκός Κανονισμός 1370/2007
Urban KTEL
Structure and operation
European Regulation 1370/2007

description: Η ανάπτυξη των σύγχρονων αποτελεσματικών, ασφαλών και φιλικών προς το περιβάλλον συστημάτων αστικών μαζικών μεταφορών αποτελεί μία εξαιρετικά πολύπλοκη διαδικασία, η οποία συχνότατα καλείται να ικανοποιήσει αντίθετους επιμέρους στόχους. Απόδειξη του πολυσύνθετου χαρακτήρα των συστημάτων μαζικών μεταφορών αποτελεί το πλήθος των εμπλεκομένων μερών, δηλαδή των οργανωτικών αρχών, των φορέων εκμετάλλευσης, των πολιτών, των κατασκευαστών υποδομών και τροχαίου υλικού, των πολιτικών παραγόντων κ.λπ.. Υπό το πρίσμα αυτό η εκλογίκευση των σχέσεων μεταξύ των εμπλεκομένων μερών, κυρίως της οργανωτικής αρχής και του φορέα εκμετάλλευσης, μέσω σύναψης συμβάσεων, στις οποίες αναφέρονται με σαφήνεια και ακρίβεια οι υποχρεώσεις και τα δικαιώματα κάθε συμβαλλόμενου μέρους αποτελεί πολύ σημαντικό στοιχείο για την οργάνωση των συστημάτων αστικών μαζικών μεταφορών. Στο πλαίσιο αυτό βασίζεται η θεσμική και οργανωτική συγκρότηση των συστημάτων αστικών μαζικών μεταφορών στην Ελλάδα. Ιδιαίτερο ενδιαφέρον παρουσιάζει η ιστορική εξέλιξη των δημόσιων αστικών συγκοινωνιών στις επαρχιακές πόλεις της Ελλάδας, όπου αποκλειστικοί πάροχοι των υπηρεσιών αυτών είναι τα αστικά Κ.Τ.Ε.Λ., λειτουργώντας μεσα σε ένα μονοπωλιακό καθεστώς. Το σημερινό νομικό, οργανωτικό και λειτουργικό πλαίσιο για τα αστικά Κ.Τ.Ε.Λ. καθορίζεται βάσει του νόμου 2963/2001. Σύμφωνα με τον νόμο 2963/2001, όλα τα υφιστάμενα αστικά Κ.Τ.Ε.Λ., πλην αυτών που διέθεταν στόλο οχημάτων το πολύ 12 οχήματα, όφειλαν να μετατραπούν σε ανώνυμες εταιρείες. Η ανάθεση, αποκλειστικά σε αυτές, της εκτέλεσης και εκμετάλλευσης του συγκοινωνιακού έργου των τακτικών αστικών και υπεραστικών επιβατικών γραμμών, υφιστάμενων και νέων, προβλέπεται αναλογικά από τον παραπάνω νόμο, τουλάχιστον μέχρι το τέλος του 2019. Μέσω της αναζήτησης στο διαδίκτυο επιστημονικών άρθρων, ερευνητικών έργων κ.λπ. γίνεται η περιγραφή των οργανωτικών δομών των συστημάτων αστικών μαζικών μεταφορών σε αντίστοιχες ευρωπαϊκές πόλεις και η σύγκρισή τους με τις ελληνικές αλλά και μεταξύ τους προσδιορίζοντας τις ομοιότητες και διαφορές αυτών. Η συλλογή ποσοτικών και ποιοτικών στοιχείων των αστικών Κ.Τ.Ε.Λ. από το διαδίκτυο και από το Υπουργείο Μεταφορών &amp; Δικτύων, δίνουν την δυνατότητα μιας στατιστικής ανάλυσης των δεδομένων και εξαγωγής χρήσιμων συμπερασμάτων για την οργάνωση και λειτουργία των αστικών Κ.Τ.Ε.Λ.. Σημαντική εξέλιξη στον ευρωπαϊκό χώρο, σε ό, τι αφορά τις δημόσιες συγκοινωνίες, αποτελεί η ψήφιση του Ευρωπαϊκού Κανονισμού 1370/2007. Ο Κανονισμός 1370/2007 τέθηκε σε εφαρμογή τον Δεκέμβριο του 2009 με στόχο τη μετάβαση προς το νέο καθεστώς ανάθεσης. Σύμφωνα με τον Ευρωπαϊκό Κανονισμό 1370/2007, η μετάβαση από τα μονοπωλιακά καθεστώτα σε συνθήκες "ελεύθερου, δίκαιου και ανόθευτου ανταγωνισμού" απαιτεί χρόνο και επομένως, προβλέπεται μεταβατική περίοδος μέχρι τον Δεκέμβριου του 2019. Με την υιοθέτηση πλέον του Κανονισμού 1370/2007, εισάγεται στην Ευρωπαϊκή Ένωση ένα εναρμονισμένο καθεστώς για τη σύναψη συμβάσεων παροχής υπηρεσιών δημόσιων επιβατικών μεταφορών που εφαρμόζεται υποχρεωτικά από όλα τα κράτη-μέλη και η προοπτική εξέλιξης των αστικών Κ.Τ.Ε.Λ. μέσα σε αυτό το νέο θεσμικό και οργανωτικό πλαίσιο των αστικών μαζικών μεταφορών παρουσιάζει διαφοροποιήσεις σε κάθε ένα από τα αστικά Κ.Τ.Ε.Λ. της Ελλάδας ξεχωριστά.
description: The development of modern efficient, safe and environmentally friendly urban public transportation systems is a very complex process that often has to meet opposing targets. Proof of the complexity of public transportation systems is the number of involved parties such as organizational authorities, operators, citizens, manufacturers of the infrastructure and political factors etc.. As a result, rationalization of the relation between the parties involved, especially between the organizational authorities and the operators, through contracts describing clearly and precisely the rights and obligations of each party is essential for the organization of urban public transportation systems. In this context is based the institutional and organizational path constitution of the urban public transportation systems in Greece. Of particular interest is the historical development of urban public transportation in the provincial cities of Greece where exclusive providers of such services are the urban Κ.Τ.Ε.Λ, working in a monopoly regime. The current legal, organizational and operational framework of the urban Κ.Τ.Ε.Λ. is determined by the law 2963/2001. According to that, all existing urban Κ.Τ.Ε.Λ., apart from those who had maximum number of 12 vehicles, were obligated to convert into private limited companies. This exclusive assignment of the exploitation of the transportation project of regular urban and intercity passenger services, existing and new, will be defined by the above law at least until the end of 2019. Through internet research, the organizational structures of the urban public transportation systems in respective European cities are presented as well as the comparison between them and the Greek ones identifying their similarities and differences. The collection of quantitative and qualitative elements of urban Κ.Τ.Ε.Λ on the internet and by the Ministry of Transport and Networks, enable a statistical analysis of data and useful conclusions regarding the organization and operation of urban Κ.Τ.Ε.Λ.. A significant development in Europe, in terms of public transport, is the enactment of European Regulation 1370/2007. The Regulation 1370/2007 came into force in December 2009 in order to begin the transition from the old to the new system. According to the European Regulation 1370/2007, the transition from the monopoly regimes to the new conditions of "free, fair and undistorted competition" requires time and therefore transitional period is foreseen until December 2019. By adopting the Regulation 1370/2007 is imported into the European Union a new harmonized regime that will be followed mandatory by all Member States and the prospect of development of urban Κ.Τ.Ε.Λ. within this new institutional and organizational framework of urban public transportation presents variations in each of the urban K.Τ.Ε.Λ. in Greece.